Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8713

i) A 28. cikk (3) bekezdése b) pontjának értelmében az Osztrák Köztársaság hozzáadottértékadó-mentességet adhat: – a közcélú postai és távközlési szolgáltatók által nyújtott távközlési szolgáltatásokra, addig az ideig – bármelyik is következzék be előbb –, amíg a Tanács az ilyen jellegű szolgáltatásokra közös adórendszert nem fogad el, vagy amíg a mentességet a jelenleg teljes adómentességet biztosító jelenlegi tagállamok mindegyikében meg nem szüntetik, legkésőbb azonban 1995. december 31-ig; – az F. melléklet 7. és 16. pontjában felsorolt ügyletekre addig, amíg a tagállamok bármelyike ilyen mentességet alkalmaz; – a levegőben, tengeren vagy belföldi vízi úton Ausztriából egy tagállamba, egy harmadik országba, illetve mindezekből Ausztriába irányuló nemzetközi személyszállítás bármely részére, kivéve a Bodeni-tón történő személyszállítást, a megelőző szinten felszámított adó visszatérítése révén, addig, amíg a jelenlegi tagállamok bármelyike ilyen mentességet alkalmaz. Ezek a mentességek semmilyen módon nem lehet hatással a saját forrásokra, amelynek alapját a Tanács 1553/89/EGK, Euratom rendeletének megfelelően újra meg kell határozni. Finnország

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes